ddrg/super_eurlex huggingface dataset:
4.

går stærkt ind for den fortsatte implementering af garantiinstrumenterne inden for rammerne af programmet for konkurrenceevne og innovation (CIP), risikodelings- og finansieringsfaciliteten under FP7 og strukturfondene (JEREMIE), med henblik på at styrke SMV-långivningen, og under JASMINE-initiativet til støtte for mikrofinansieringsinstitutioner; påpeger, at den korrekte implementering heraf på nuværende tidspunkt hindres af overdrevent komplicerede procedurer; anmoder Kommissionen om at gøre det lettere at anvende strukturfondene i forbindelse med SMV-finansieringsinstrumenterne, navnlig med henblik på at finansiere driftskapitalen for garantiordninger, og samtidig undgå at skabe strukturer, der overlapper eksisterende ordninger, f.eks. på nationalt plan;
26.

understreger, at en ældre arbejdsstyrke og et længere arbejdsliv kan yde et positivt bidrag til genopretning og fremtidig vækst; mener, at et dynamisk arbejdsmarked for (ældre) arbejdstagere, der udfører hårdt fysisk og/eller mentalt arbejde, må tilbyde kreative løsninger, såsom en øget fleksibilitet for den lovbestemte pensionsalder, deltidspension og tilpassede arbejdsvilkår, der fremmer livslang læring, forbedrer jobsøgningsydelser eller overgang fra et arbejde til et andet for at opnå en bæredygtig balance mellem arbejdets krav og arbejdstagernes evner; mener, at der i den forbindelse er behov for en politik, der sigter mod at modvirke aldersdiskriminering ved at overvåge den korrekte gennemførelse af direktiv 2000/78/EF og 2006/54/EF og ved at fremme en europæisk kultur for aktiv aldring ved at sikre, at ældre har et vitalt og værdigt liv; opfordrer medlemsstaterne til at kombinere sanktioner mod forskelsbehandling på arbejdsmarkedet med incitamenter for arbejdsgivere til at skabe et rummeligt arbejdsmarked; opfordrer medlemsstaterne til i forbindelse med reformerne og forlængelsen af arbejdslivet, og med bistand fra Kommissionen at sikre en mere effektiv gennemførelse af direktiverne om sundhed og sikkerhed på arbejdspladsen,
37.

opfordrer Kroatien til at fortsætte sine bestræbelser på at opretholde og videreudvikle et godt naboskab og til at forblive en vigtig og proaktiv fortaler for regionalt samarbejde på alle niveauer; finder det prisværdigt, at den kroatiske præsident mindedes de bosniske ofre for krigsforbrydelser under sit officielle besøg i Sarajevo i april 2010; ser dette initiativ og denne gestus som et tilsagn fra Kroatien om at løse de historiske problemer i forhold til landets naboer på en retfærdig, oprigtig og værdig måde; glæder sig desuden over den fælles erklæring fra Kroatiens præsident og premierminister, hvori de støtter Bosnien-Hercegovinas territoriale integritet og medlemskab af EU og NATO; bemærker, at fremskridtene inden for de regionale samarbejde har været uensartede, og opfordrer derfor indtrængende den kroatiske regering og regeringerne i nabolandene til at intensivere deres dialog med sigte på forsoning mellem borgerne i regionen og til at nå konkrete og gensidigt acceptable løsninger på alle udestående bilaterale spørgsmål, især med hensyn til endelige aftaler om statsgrænser, forsvundne personer, tilbagelevering af ejendom og flygtninges tilbagevenden samt udlevering af borgere i tilfælde af krigsforbrydelser og forbrydelser mod menneskeheden;
42.

understreger nødvendigheden af at udvikle uddannelsesforanstaltninger for embedsmænd i de nationale og regionale forvaltninger, der skal kontrollere tjenesterne; anerkender den indsats, medlemsstaterne allerede har gjort med henblik herpå, og opfordrer dem til yderligere at konsolidere de nationale IMI-netværk ved løbende at kontrollere, hvordan de fungerer i praksis, og ved at sikre den nødvendige uddannelse; påpeger, at tilstrækkelige investeringer på fællesskabsplan vil være en forudsætning for, at IMI bliver en bæredygtig succes; opfordrer Kommissionen til at iværksætte et flerårigt program med dette formål og tage alle de midler i brug, der skal til for at sikre en vellykket gennemførelse heraf;
C.

der henviser til, at den japanske premierminister, Nato Kan, har erklæret, at landet står over for sin alvorligste krise siden anden verdenskrigs afslutning for 65 år siden,
—

der henviser til, at Økonomi- og Valutaudvalget på sit møde den 17. marts 2011 hørte den kandidat, som tilsynsrådet for Den Europæiske Tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger) havde udvalgt,
7.

minder om den sociale og politiske udvikling, der de seneste år har fundet sted i de fleste GCC-medlemsstater; opfordrer alle disse stater til at opretholde deres bestræbelser i denne retning og til at gå endnu længere med hensyn til fremme af menneskerettigheder og bekæmpelse af alle former for forskelsbehandling, herunder på grund af køn, seksuel orientering eller religion; opfordrer GCC-staterne til at garantere og fremme mindretallenes, herunder de religiøse mindretals, rettigheder, ligestillingen af mænd og kvinder, arbejdstagerrettighederne, herunder for vandrende arbejdstagere, samt samvittigheds-, ytrings- og meningsfriheden; tilskynder til en fortsat dialog mellem EU og GCC om disse spørgsmål; opfordrer GCC's medlemsstater til at knytte stærkere bånd med civilsamfundet og medvirke til dannelsen af strukturer og sammenslutninger på lokalt plan; opfordrer navnlig GCC-staterne til: — at sikre respekt for menneskerettighederne og grundlæggende frihedsrettigheder, særlig hvad angår ytringsfriheden og forsamlingsfriheden og retten til fredelige demonstrationer, og at lytte og tage hensyn til demonstranternes legitime ønsker såvel som at sikre deres sikkerhed — at vedtage foranstaltninger, der kan fremme kvinders adgang til arbejdsmarkedet og uddannelse ved at afhjælpe alle former for kønsbestemt forskelsbehandling og andre sædvane- eller retsregler, herunder vedrørende personlig status — at afskaffe det tvungne sponsorsystem for vandrende arbejdstagere i det omfang, det stadig anvendes, og iværksætte reformer af arbejdsmarkedet med henblik på at sikre, at arbejdstagere, herunder migranter og personer beskæftiget som hushjælp, opnår fuld retlig og social beskyttelse — at skabe synergier med EU og dets medlemsstater til støtte for en ILO-konvention om husarbejderes rettigheder — at bekæmpe alle former for straffrihed, sikre retsvæsenets uafhængighed og retten til en retfærdig og hurtig rettergang samt styrke retsvæsenets aktørers rolle, og — at træffe foranstaltninger med henblik på at sikre, at alle normer vedrørende menneskerettigheder får megen offentlig omtale og anvendes i uddannelsen af ordenshåndhævere, advokater og dommere;
38.

gentager i denne sammenhæng på ny sin holdning til begrebet »religionskrænkelse« og mener ikke, at det er hensigtsmæssigt at medtage dette begreb i protokollen om supplerende standarder vedrørende racisme, racediskrimination, fremmedhad og alle former for forskelsbehandling, skønt det erkender, at det er nødvendigt at tage grundigt fat på problemet med forskelsbehandling af religiøse mindretal; glæder sig over den sideløbende begivenhed, som EU-delegationen har organiseret for at markere 25-årsdagen for etableringen af mandatet for den særlige ordfører om religions- eller trosfrihed; anmoder EU om at træde i forbindelse med hovedkræfterne bag resolutionen og andre aktører for at finde et alternativ til den resolution om religionskrænkelse, der vil blive fremlagt;
G.

der henviser til, at kommissæren for menneskerettigheder i en anden udtalelse af 25. februar 2011 henstillede til, at der blev foretaget en tilbundsgående revision af den ungarske medielovpakke med henblik på bl.a. at genindføre en præcis lovgivning til fremme af pluralistiske og uafhængige medier og styrke garantierne for, at medietilsynsordningerne er helt fri for politisk indblanding (7); der henviser til, at han endvidere erklærede, at medierne i Ungarn skal sættes i stand til at udføre deres rolle som vagthund for et pluralistisk demokratisk samfund, og at Ungarn med henblik herpå skal overholde de forpligtelser, som det indgik som medlem af Europarådet, og udnytte denne organisations ekspertise inden for udtryksfrihed, medieuafhængighed og -pluralisme,
16.

minder om, at ledere i EU og Afrika i den fælles strategi fra 2007 forpligtede sig til at træffe de nødvendige foranstaltninger for at sikre, at ulovligt erhvervede aktiver, herunder penge, undersøges og returneres til oprindelseslandet; henstiller til medlemsstaterne at handle i overensstemmelse hermed og i overensstemmelse med FN-konventionen mod korruption for at sikre, at de indefrosne aktiver returneres til det libyske folk; understreger, at en koordineret EU-aktion er nødvendig for at gennemføre en indefrysning af aktiver, der tilhører Gaddafi-familien og kendte fæller i Europa eller i europæiske kreditinstitutter, der opererer i skattely, for at sikre, at EU-bankerne overholder identifikationskravene med hensyn til midler, der potentielt overføres ulovligt fra Libyen;
20.

minder om, at Pakistan har visse forpligtelser som en stat, der har undertegnet FN’s internationale konvention om borgerlige og politiske rettigheder, og opfordrer de relevante myndigheder i Pakistan til at gøre en indsats for at revidere omfanget af de generelle forbehold, der er taget i forbindelse med ICCPR, hvoraf nogle begrænser de rettigheder, der er fastsat i forfatningen, eller er i modstrid med princippet om, at international lovgivning står over national lovgivning; mener, at den måde, hvorpå blasfemilovene i øjeblikket anvendes, er i klar modstrid med disse forpligtelser, og anmoder EU-Udenrigstjenesten om at tage højde for dette i forbindelse med sin undersøgelse af en eventuel anvendelse af GSPplus-ordningen over for Pakistan fra 2013 og frem og til at aflægge beretning for Parlamentet om dette spørgsmål;
F.

der henviser til, at Beijing har foretaget destruktive moderniseringer i andre dele af Kina via sine forskellige lokale »udviklingsplaner«, hvor historiske bygninger er blevet nedrevet, og at de lokale beboere er blevet tvangsflyttet, uden at der er taget hensyn til det uerstattelige historiske og kulturelle arvegods, og uden at der er lagt vægt på at redde mindesmærker eller væsentlige kulturgenstande og arkitektur i beskyttede områder eller på museer for at bevare disse værdier, der illustrerer den historiske og kulturelle udvikling i Kina gennem årtusinder, for de kommende generationer og for hele verden,
43.

bemærker, at yderligere sanktioner må være en logisk konsekvens af Irans manglende vilje til at samarbejde fuldt ud med IAEA; opfordrer den højtstående repræsentant og EU-medlemsstaterne til at vurdere alle mekanismer, der kan anvendes til at håndhæve EU's afgørelse - navnlig hvad angår eksportlicenser, told- og grænsekontrol, luftfragt og skibsfart - for at kunne forhindre Iran i at omgå sanktionerne og for at kunne foretage en realistisk vurdering af, hvorvidt sanktionerne giver de ønskede resultater; gentager sin opfattelse af, at sådanne foranstaltninger ikke bør få negativ indvirkning på befolkningen i almindelighed; glæder sig i denne forbindelse over USA's beslutning om at indføre målrettede sanktioner mod iranske embedsmænd, som vurderes at være ansvarlige for eller meddelagtige i alvorlige brud på menneskerettighederne i Iran siden det omstridte præsidentvalg i juni 2009; opfordrer Rådet til at vedtage lignende foranstaltninger;
—

der henviser til Amnesty Internationals rapport af 2. februar 2011 med titlen »Security, Peace and Order? Violations in the wake of elections in Belarus«,
2.

finder, at denne strategi bør betragtes som et led i samhørighedspolitikkens målsætning om territorialt samarbejde (målsætning 3) og baseres på en integreret, grænseoverskridende og territorial tilgang, der sigter mod en bedre koordinering af politikkerne på de forskellige forvaltningsniveauer i et givet område ved at rette opmærksomheden mod relevante spørgsmål; er overbevist om, at europæisk territorialt samarbejde via en øget inddragelse af civilsamfundet i beslutningstagningsprocessen og gennemførelsen af konkrete tiltag i høj grad kan bidrage til en betydelig styrkelse af integrationsprocessen inden for Atlanterhavsregionen;
31.

glæder sig over, at forfatningen definerer Montenegro som en økologisk stat; bemærker, at turisme spiller en betydelig rolle for økonomien og har potentiale til at bidrage til landets udvikling; noterer sig dog de miljørisici, der er forbundet med turisme, og opfordrer regeringen til at tage yderligere skridt for at beskytte naturen, såsom hurtig gennemførelse af miljøloven og de bestemmelser, der mangler at blive iværksat, samt gøre en yderligere nødvendig indsats for at undgå en mulig ødelæggelse af Adriaterhavskysten; henleder især opmærksomheden på nødvendigheden af en effektiv affaldshåndtering, navnlig på lokalt plan, for at affaldekan bortskaffes på en sikker måde; glæder sig over de foranstaltninger, der er truffet til fremme af en økonomi med lavere kulstofforbrug ved at udvikle landets store vandkraftpotentiale og ressourcerne af andre vedvarende energikilder, som vil bidrage til at dække det indenlandske behov og på samme tid endog udgøre en eksportressource og valutaindtægtskilde for landet; advarer imidlertid om, at store dæmninger ofte har betydelige negative virkninger for miljøet, og henstiller, at der i overensstemmelse med gældende EU-ret foretages fyldestgørende og gennemsigtige miljøvurderinger, herunder af »miljømæssigt bedre valgmuligheder«, og opfordrer til offentlig deltagelse og inddragelse af civilsamfundet, før opførelsen af dæmningerne godkendes, eller der gives tilladelse hertil;
52.

noterer sig Tyrkiets stadig mere aktive udenrigspolitik, der tager sigte på at styrke landets rolle som regional aktør; opfordrer indtrængende næstformanden i Kommissionen/Unionens højtstående repræsentant for udenrigsanliggender og sikkerhedspolitik til fuldt ud at tage hensyn til denne dimension og til at søge kontakt med Tyrkiet for at koordinere målsætningerne og fremme EU's interesser på rette måde; opfordrer den tyrkiske regering til at intensivere samordningen af sin udenrigspolitik med EU; bifalder i princippet Tyrkiets for nylig erklærede politik med »nul problemer med naboerne«, men påpeger, at det er nødvendigt at fastholde Tyrkiets utvetydige loyalitet over for vores fælles europæiske værdier og interesser; opfordrer næstformanden i Kommissionen/Unionens højtstående repræsentant for udenrigsanliggender og sikkerhedspolitik til at intensivere den igangværende dialog med Tyrkiet om udenrigspolitiske spørgsmål af fælles interesse; tilskynder kraftigt til, at der gøres en fælles indsats til støtte for demokratisering og udvikling i Mellemøsten og Nordafrika på baggrund af, at Tyrkiet som et sekulært demokrati med en hovedsagelig muslimsk befolkning tjener som inspiration for mange i den arabiske verden;
AH.

der henviser til, at den seneste tids stadig større udsving i priserne på landbrugsråvarer har givet anledning til alvorlig bekymring for den europæiske husdyrsektors konkurrenceevne og store afhængighed af importerede proteinafgrøder, og at EU har brug for en reel strategisk udviklingsplan for vegetabilske proteiner og deres specifikke rolle med hensyn til imødegåelse af de nye udfordringer i den fælles landbrugspolitik (klimaændringer, bedre forvaltning af naturressourcerne); der endvidere henviser til, at en reduktion af proteinunderskuddet også vil kræve en betydelig indsats til forbedring af forskningen og forædlingen samt foranstaltninger, der gør det muligt at styrke den nødvendige infrastruktur til produktion, oplagring og forarbejdning af proteinafgrøder, og at det endvidere kunne overvejes at anvende biprodukter fra produktion af oliefrø og biobrændstoffer til dyrefoder med forbehold af, at der indføres strenge regler, som sikrer, at forsigtighedsprincippet anvendes fuldt ud, og at der ikke er nogen risici for dyrs og menneskers helbred,
32.

mener, at en af prioriteterne bør være kampen for at udrydde fattigdommen, hvilket skal ske ved at revidere de makroøkonomiske, økonomiske, sociale og arbejdsmarkedsmæssige politikker, der ligger til grund herfor, med henblik på at skabe økonomisk og social retfærdighed for kvinder; mener, at de metoder, der anvendes til at bestemme fattigdomsgraden, bør tages op til fornyet overvejelse, og at der bør udvikles strategier med henblik på at fremme en retfærdig indkomstfordeling, garantere minimumsindkomster, anstændige lønninger og pensioner, skabe flere kvalitetsjob med rettigheder for kvinder, sikre adgang til offentlige serviceydelser af høj kvalitet for alle kvinder og unge piger og forbedre den sociale beskyttelse og de respektive lokale serviceydelser, navnlig vuggestuer, børnehaver, dagcentre, lokal- og fritidscentre samt familiestøtte;
33.

opfordrer de islandske myndigheder til at styrke den offentlige debat om tiltrædelse af EU, i betragtning af at et stærkt engagement er en forudsætning for vellykkede forhandlinger; roser Island for at have etableret den offentlige hjemmeside eu.mfa.is, og glæder sig over den voksende og mere afbalancerede debat i de islandske medier om fordele og ulemper ved et EU-medlemskab;
35.

opfordrer Kommissionen til at rette særlig opmærksomhed mod mobiliteten for studerende, akademikere, forskere og forretningsfolk ved at sikre, at der er tilstrækkelige midler til rådighed, og ved at styrke og udvide eksisterende stipendieprogrammer; fremhæver i den forbindelse betydningen af inden for det østlige partnerskab at udvikle nye projekter, der fokuserer på et mere struktureret samarbejde inden for videregående uddannelse og forskning, der fremmer universitetsudvekslinger og offentlig-private partnerskaber inden for forskning; glæder sig over etableringen af mobilitetspartnerskaber med Moldova og Georgien og opfordrer til etablering af sådanne partnerskaber med andre østlige partnerlande som et led i EU's samlede migrationsstrategi; mener i denne henseende, at den nuværende smidighed inden for rammerne af Schengenvisumkodeksen bør udnyttes bedre og anvendes for at fremme mobiliteten for disse grupper;
7.

minder om, at en sund politisk kultur er grundlaget for demokrati; opfordrer oppositionspartierne til at afslutte boykotten af det nationale parlament og til at genoptage den politiske dialog med andre institutioner; mener, at det er regeringens og oppositionens ansvar at sikre den øjeblikkelige og åbne dialog vedrørende alle eksisterende udfordringer, som landet står over for; påpeger, at den politiske ustabilitet kan påvirke og undergrave den europæiske integrationsproces, som burde være en fælles prioritet for alle samfundsgrupper i landet; glæder sig over vedtagelsen af ændringer til parlamentets forretningsorden, som gør det muligt for oppositionen at blive mere involveret i dets arbejde; er imidlertid bekymret over den utilstrækkelige dialog mellem regeringen og oppositionspartierne og et overordnet klima af mistillid og konfrontation; opfordrer begge sider til at fremme et klima præget af tillid og udvise en stærk forpligtelse med henblik på at anvende den nye parlamentariske forretningsorden for at styrke den politiske dialog og det konstruktive samarbejde i de parlamentariske processer;
16.

påpeger betydningen af små og mellemstore virksomheder (SMV) for den europæiske økonomi og glæder sig derfor over stigningen i EIB's udlån til SMV mellem 2008 og 2010, der i alt beløber sig til 30,8 mia. EUR, og konstaterer, at dette beløb overstiger det årlige målbeløb på 7,5 mia. EUR for denne periode; glæder sig over indførelsen af den europæiske mikrofinansieringsfacilitet Progress i marts 2010 med en bevilling på 200 mio. EUR fra Kommissionen og banken; fremhæver dog de små og mellemstore virksomheders vanskeligheder med at opnå kreditter og opfordrer i denne forbindelse EIB til fortsat at øge gennemsigtigheden af dens udlån gennem finansielle mellemled; anmoder derfor om etablering af klare finansieringsvilkår og kriterier for udlånseffektivitet for dens finansielle mellemled; opfordrer EIB til at forpligte sig til årligt at aflægge rapport om sine lån til SMV, inklusive en evaluering af tilgængeligheden og effekten heraf og af de foranstaltninger, der har til formål at opnå en større udbredelse af långivning til SMV;
F.

der henviser til, at Nepals regering har hævdet, at de tibetanske demonstrationer krænker dens ét-Kina-politik, og har gentaget sin forpligtelse til ikke at tillade »anti-Beijing aktiviteter« på sit territorium og dermed har indført et generelt forbud mod transport af grupper af Tibetanere i et forsøg på at formilde de kinesiske myndigheder,
11.

understreger, at der er behov for at gennemføre princippet om ligestilling mellem mænd og kvinder og støtte specifikke aktioner for at opnå en effektiv og systematisk kønsmæssig ligestillingstilgang i ENP-landene; opfordrer indtrængende regeringerne og civilsamfundet til at øge den samfundsmæssige inddragelse af kvinder, herunder bekæmpelsen af analfabetisme blandt kvinder og fremme af kvinders beskæftigelse og økonomiske uafhængighed for at sikre en betydningsfuld repræsentation af kvinder på alle niveauer; understreger, at ligestilling skal være en integreret del af demokratiseringsprocessen, og at uddannelse for kvinder og piger endvidere skal opprioriteres, samt at dette bør inkludere udbredelse af kendskabet til deres rettigheder;
9.

opfordrer indtrængende EU til at fastholde sine restriktive foranstaltninger over for personer og enheder med forbindelser til Mugabes regime, indtil der er reelle tegn på forbedringer til det bedre i Zimbabwe; opfordrer Rådet og Kommissionen og medlemsstaterne til at tage skridt til at forklare denne virkelighed i Zimbabwe og internationalt og at være mere aktive med at vinde støtte til en hurtig ændring i retning af ægte demokrati og økonomisk fremgang i landet;
15.

erindrer om, at det langsigtede mål med udviklingssamarbejdet må være at skabe betingelser for en bæredygtig økonomisk udvikling og en retfærdig fordeling af velstanden; understreger derfor nødvendigheden af at identificere de mindst udviklede landes behov og strategier, at diversificere handelen ved at sikre retfærdige priser for varer fra de mindst udviklede lande og løse supply-side-betingede begrænsninger i mulighederne for at udvide de mindst udviklede landes handelskapacitet og evne til at tiltrække investeringer, som respekterer ILO's vigtigste arbejdsmarkedsnormer og kravene om miljøbeskyttelse;
15.

understreger løfterne fra Unionens højtstående repræsentant for udenrigsanliggender og sikkerhedspolitik og Kommissionen i fælleserklæringen om et partnerskab for demokrati og fælles velstand med det sydlige Middelhavsområde om yderligere at støtte den demokratiske forandring og civilsamfundet på baggrund af den aktuelle historiske udvikling i regionen; opfordrer til, at EU understøtter den demokratiske proces i Middelhavs- og Golfregionen for at sikre, at befolkningen – og navnlig kvinderne, som har spillet en afgørende rolle i kravet om demokratiske forandringer – inddrages i fuld udstrækning i det politiske liv;
39.

beklager dybt EU’s asymmetriske tilgang over for sine østlige og sydlige nabolande inden for områderne mobilitet og visumpolitik; er med henblik på mobilitet fortaler for visumlempelse for de sydlige ENP-lande - især for studerende, forskere og forretningsfolk - og for vedtagelsen af et Euro-Middelhavspartnerskab for mobilitet; understreger den vigtige rolle, som nogle ENP-partnerlande kan spille med hensyn til at forvalte migrationsstrømmene; fremhæver, at samarbejde om forvaltning af migrationsstrømme fuldt ud skal respektere EU's værdier og internationale retlige forpligtelser; insisterer på, at der kun indgås tilbagetagelsesaftaler med partnerlande for ulovlige indvandrere, hvilket således udelukker asylansøgere, flygtninge eller personer med behov for beskyttelse, og gentager, at non-refoulement-princippet finder anvendelse på enhver person, som trues af dødsstraf, umenneskelig behandling eller tortur; opfordrer til et styrket samarbejde for at standse menneskehandel og for at forbedre forholdene for vandrende arbejdstagere både i EU og i de sydlige ENP-partnerlande;